open-index/open-wikipedia-markdown huggingface dataset:
5 จี

**5G** (เครือข่ายโทรศัพท์มือถือรุ่นหรือระบบไร้สายรุ่นที่ 5) เป็นเครือข่ายไร้สายที่ถูกพัฒนาและเริ่มใช้ในปี พ.ศ. 2561 เป็นต้นมา เทคโนโลยีพื้นฐานได้แก่คลื่นความถี่ (Millimeter wave bands 26, 28, 38, และ 60&nbsp;GHz) มีประสิทธิภาพสูงสุดถึง 20 จิกะบิตต่อวินาที MIMO (Multiple Input Multiple Output - 64-256 antennas) ประสิทธิภาพสูงซึ่งเร็วกว่า 4G ถึง 10 เท่า  5G ย่านความถี่ต่ำและกลางใช้ความถี่ระหว่าง  600&nbsp;MHz ถึง 6 GHz โดยเฉพาะระหว่าง 3.5-4.2 GHz

ในปี พ.ศ. 2560 หลายบริษัทต่างพัฒนาเทคโนโลยี 5G เช่น  Samsung, Intel, Qualcomm, Nokia, Huawei, Ericsson, ZTE และอื่น ๆ แม้ว่า 5G จะครอบคุลมทั่วโลกภายในปี 2563 เกาหลีใต้ได้เริ่มให้บริการเทคโนโลยีนี้ที่โอลิมปิกฤดูหนาว 2018 ในปี พ.ศ. 2561 Verizon วางแผนจะให้บริการ 5G FWA ใน 4 เมืองในสหรัฐ แซคราเมนโต แอลเอ อินเดียแนโพลิส และฮิวสตัน

ในประเทศไทย ปี พ.ศ. 2564 ถึงปี พ.ศ. 2565 ได้มีการพัฒนาโครงเครือข่าย 5G โทรคมนาคม โดย กสทช.(ประเทศไทย) ได้มีการอนุมัติการวางโครงเครือข่าย 5G หลังจากการประมูลคลื่นความถี่สำเร็จ และเริ่มเปิดทดสอบในปี พ.ศ. 2564 โดยบริษัท AWN หรือเครือข่าย AIS ได้มีการประกาศให้ผู้ใช้งานในประเทศไทยสามารถใช้งานบริการ 5G ได้แล้ว ( AIS 5G ) หลังจากนั้นบริษัท TRUE ก็ได้เริ่มให้ใช้บริการ 5G ( TRUE 5G ) ต่อมาทางบริษัท DTAC ก็ได้เปิดการใช้งาน 5G เช่นกัน ( DTAC 5G )

## ความเป็นมาของ 5G
การสือสารไร้สายรุ่นใหม่ ๆ มักปรากฏทุก ๆ 10 ปี นับจากครั้งแรกที่ระบบเครือข่าย 1G โดย Nordic Mobile Telephone ได้เป็นที่รู้จักกันในปี 1981 ต่อมาระบบเครือข่าย 2G ก็ได้เริ่มถูกใช้งานในปี 1992 ส่วนระบบเครือข่าย 3G ได้ปรากฏเป็นครั้งแรกเมื่อปี 2001 และระบบเครือข่าย 4G ที่ทำงานสอดคล้องกับระบบ IMT Advancedก็ได้รับมาตรฐานในปี 2012 เช่นกัน

การพัฒนาของมาตรฐาน 2G (GSM) และ 3G (IMT-2000 และ UMTS) ที่ใช้เวลาประมาณ 10 ปี จากจุดเริ่มต้นอย่างเป็นทางการของโครงการ R & D และการพัฒนาระบบเครือข่าย 4G เริ่มต้น ในปี 2001 หรือ 2002 เทคโนโลยีรุ่นก่อนที่เกิดขึ้นในตลาดไม่กี่ปีก่อนรุ่นมือถือใหม่เช่นระบบ Pre-3G CDMAOne/ IS95 ในสหรัฐอเมริกา ในปี 1995 และระบบ Pre-4G Mobile WiMAX ในภาคใต้ ของเกาหลี ปี 2006 และเป็นครั้งแรกที่ปล่อยสัญญาณ LTE ในสแกนดิเนเวียเมื่อปี 2009

## อ้างอิง

หมวดหมู่:การพยากรณ์เทคโนโลยี
พระเจ้าพูแห่งโชซ็อนโบราณ

**พระเจ้าพู** พระมหากษัตริย์เกาหลีสมัยอาณาจักรโชซ็อนโบราณ มีพระนามเต็มว่า พู โซเย ว็อนด็อก ชีมัน มูด็อก วัง เป็นพระราชโอรสในพระเจ้าทันกุน วังกยอม กับพระนางฮโยซ็อง ตระกูลยง (ภายหลังถูกสถาปนาเป็น พระนางโซย็อน พระราชชนนี) พระเจ้าพูเสด็จสวรรคตด้วยพระอาการพระหทัยวายเมื่อพระชนมายุ 31 พรรษา พระอนุชาได้ครองราชย์ต่อเป็นพระเจ้าชุนแห่งโชซ็อนโบราณ

## ราชตระกูล
### พระราชินี
* สมเด็จพระราชินีซ็อนฮเย ตระกูลฮัน แห่งอันซ็อง (พระนางคังซุน พระพันปีหลวง)

### พระสนม
* พระสนมย็องแฮ ตระกูลซอแห่งชีแม
* พระสนมโยอิน ตระกูลมินแห่งชอมิน (ถูกปลดออกจากตำแหน่ง)

### พระราชธิดา
# องค์หญิงยอฮึง ประสูติแต่สมเด็จพระราชินีซ็อนฮเย ตระกูลฮันแห่งอันซ็อง (พระนางคังซุน พระพันปีหลวง)
# องค์หญิงซ็อคย็อง ประสูติแต่พระสนมย็องแฮ ตระกูลซอแห่งชีแม

## อ้างอิง

## แหล่งข้อมูลอื่น
* 안정복의 《동사강목》(東史綱目)
* 이덕무의 《앙엽기》(盎葉記) - 국가지식포털 한국고전번역원 - 기자조선 계보
* 이만운의 《기년아람》(紀年兒覽) - 권5 기자조선
*

หมวดหมู่:พระมหากษัตริย์เกาหลี
ซำเหนือ

**ซำเหนือ** () เป็นชุมชนเมืองศูนย์กลางของเมืองซำเหนือ ซึ่งเป็นเมืองเอกของแขวงหัวพัน ประเทศลาว ตั้งอยู่กลางหุบเขาเขียวขจีและอุดมสมบูรณ์ มีความสูงจากน้ำทะเล 1,200 เมตร เป็นเมืองที่มีลักษณะงดงามทางธรรมชาติที่สวยงาม มีพื้นที่ป่าไม้มากมาย มีตลาดในเมืองยามเช้าซึ่งเป็นตลาดใหญ่ที่สุดในเมืองนี้ โดยจะมีชาวบ้าน ชาวค้าขาย ออกมาเดินซื้อของ และมีสินค้าให้เลือกมากมายเช่น อาหารสด อาหารแห้ง ของใช้จากประเทศจีน เวียดนาม และไทย ผ้าทอมือซึ่งเป็นสินค้าที่ขึ้นชื่อของลาวที่ส่งไปขายยังเมืองหลวงพระบางและกรุงเวียงจันทน์มีลวดลายที่ประณีตและสวยงามมาก

thumb|none|สิ่งก่อสร้างของเมืองซำเหนือ

## อ้างอิง

หมวดหมู่:สถานที่ที่มีประชากรในแขวงหัวพัน
หม่อมเจ้าวินิตา รพีพัฒน์

**หม่อมเจ้าวินิตา รพีพัฒน์** (ราชสกุลเดิม: กิติยากร; 2 ธันวาคม พ.ศ. 2456 - 6 มีนาคม พ.ศ. 2541) เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมลเมียด กิติยากร ณ อยุธยา

## พระประวัติ
หม่อมเจ้าวินิตา รพีพัฒน์ (ราชสกุลเดิม กิติยากร) มีพระนามลำลองว่า **ท่านหญิงแห้ว** เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมลเมียด กิติยากร ณ อยุธยา (สกุลเดิม เปลี่ยนประยูร) เมื่อวันที่ 2 ธันวาคม พ.ศ. 2456 มีอนุชาและกนิษฐภคินีร่วมพระบิดามารดาเดียวกันรวม 2 องค์ คือ หม่อมเจ้าสุวินิต กิติยากร และหม่อมเจ้ากิติปปียา กิติยากร และมีพระพี่น้องร่วมพระบิดาเดียวกันอีก 22 องค์

หลังจากทรงสำเร็จการศึกษาชั้นประถมและมัธยมที่โรงเรียนราชินีแล้ว ได้เสกสมรสกับหม่อมเจ้าวิมวาทิตย์ รพีพัฒน์ มีโอรสเพียงคนเดียวคือ หม่อมราชวงศ์วิภากร รพีพัฒน์ ซึ่งสมรสกับวุฒิวิฑู วุฒิชัย (เดิม หม่อมเจ้าวุฒิวิฑู วุฒิชัย; พระธิดาในพระเจ้าบรมวงศ์เธอ กรมหลวงสิงหวิกรมเกรียงไกร กับหม่อมประพันธ์ วุฒิชัย ณ อยุธยา) ต่อมาได้หย่าขาดกัน และสมรสใหม่กับเย็นจิตต์ รพีพัฒน์ ณ อยุธยา (สกุลเดิม สัมมาพันธ์) มีบุตรธิดา 3 คน คือ หม่อมหลวงอิทธากร หม่อมหลวงนิภาพร และหม่อมหลวงปกรวิช รพีพัฒน์

ตั้งแต่เสกสมรสแล้ว หม่อมเจ้าวินิตา รพีพัฒน์ ทรงปฏิบัติองค์เป็นแม่บ้านแม่เรือน และมีพระสุขภาพดีมาโดยตลอด เพิ่งเริ่มมีพระอาการประชวรบ้างเล็กน้อยในบั้นปลายแห่งชันษา ซึ่งสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงห่วงใยยิ่ง มีพระราชเสาวนีย์ให้ส่งไปรับการตรวจรักษาที่โรงพยาบาล และทรงส่งแพทย์ไปตรวจเยี่ยมพระอาการเป็นระยะ ๆ จนวาระสุดท้าย 

หม่อมเจ้าวินิตา รพีพัฒน์ ได้ถึงชีพิตักษัยอย่างสงบด้วยพระอาการหทัยวาย ณ โรงพยาบาลวิชัยยุทธ กรุงเทพมหานคร เมื่อวันศุกร์ที่ 6 มีนาคม พ.ศ. 2541 รวมชันษาได้ 84 ปี 3 เดือน

การนี้ทรงพระกรุณาโปรดเกล้าฯ ให้รับการศพไว้ในพระบรมราชานุเคราะห์ และทรงบำเพ็ญพระราชกุศลพระราชทานเป็นลำดับมา ต่อมาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันพุธที่ 18 มีนาคม พ.ศ. 2541

## เครื่องราชอิสริยาภรณ์

## อ้างอิง

หมวดหมู่:หม่อมเจ้าหญิง
หมวดหมู่:ราชสกุลกิติยากร
หมวดหมู่:ราชสกุลรพีพัฒน์
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ผู้ได้รับเหรียญรัตนาภรณ์ อ.ป.ร.5
สโมสรวอลเลย์บอลชลบุรี

**สโมสรวอลเลย์บอลชลบุรี** หรือชื่อเดิม **สโมสรชลบุรี-อี.เทค-แอร์ฟอร์ซ** เป็นสโมสรวอลเลย์บอลอาชีพในประเทศไทย ตั้งอยู่ที่จังหวัดชลบุรี โดยทีมนี้เข้าแข่งขันในวอลเลย์บอลไทยแลนด์ลีก และมีสราญจิต เจริญสุข เป็นหัวหน้าทีมคนปัจจุบัน

ในฤดูกาล 2016–17 สโมสรวอลเลย์บอลชลบุรีได้โอนสิทธิ์การเข้าร่วมการแข่งขันให้กับสโมสรวอลเลย์บอลแอร์ฟอร์ซ

## ประวัติสโมสร
สโมสรชลบุรี-อี.เทค-แอร์ฟอร์ซ ก่อต่อเมื่อปี 2553 โดยทีมงาน อี.เทค เป็นผู้ริเริ่มงาน ซึ่งเป็นวิทยาลัย อี.เทค ที่มีนักศึกษามากกว่า 10,000 คน ปัจจุบันสโมสรฯ ร่วมงานกับชมรมวอลเลย์บอลทหารอากาศ และได้รับการสนับสนุนจาก พณฯ ท่านสนธยา คุณปลื้ม และ ท่านวิทยา คุณปลื้ม ในการสนับสนุนและหางบประมาณมาใช้เพื่อดำเนินการของสโมสรฯซึ่ง บุคลากรส่วนใหญ่ของสโมสรฯ เป็นอาจารย์ที่ วิทยาลัย อี.เทค ทำงานระบบเอกชนสามารถตรวจสอบได้ทุกส่วนงาน สโมสรฯ ส่งทีมเข้าแข่งขันวอลเลย์บอลอาชีพ ไทยแลนด์ลีก มาตั้งแต่ปี 2553 หรือครั้งที่ 5

## เกียรติประวัติและผลงาน
;**[[วอลเลย์บอลชายไทยแลนด์ลีก|วอลเลย์บอลไทยแลนด์ลีก]]** 
* 16px **ชนะเลิศ** (2): 2010-11, 2011-12
* ไฟล์:Med 2.png **รองชนะเลิศ** (3): 2009-10, 2013-14, 2014-15
* ไฟล์:Med 3.png **อันดับ 3** (2): 2012-13, 2015-16

;**[[วอลเลย์บอลไทยเดนมาร์คซูเปอร์ลีก]]** :
* 16px **ชนะเลิศ** (2): 2014, 2015
* ไฟล์:Med 2.png **รองชนะเลิศ** (1): 2016

## ผลการแข่งขันลีก

## อดีตผู้เล่น

;
* กิตติคุณ ศรีอุทธวงศ์
* กิตติเกษม แคนทอง
* กิตติศักดิ์ แสงสี
* กร นันบุญ
* กฤษฎา นิลไสว
* คณิต ศิลปศร
* จิรายุ รักษาแก้ว
* ชนากานต์ คูณมี
* ฉัตรมงคล ประเกตุแก้ว
* ธีรภัทร วงศ์สกุล
* นัฐพงษ์ เกศาพันธ์
* ประสิทธิ์ พิลาดวง
* ปิยะราช สุขปื้อ
* ปิยะรัฐ ตุ้นทัพไทย
* พงศกร ประสาร
* พิษณุ หารคำตัน
* พลวัฒน์ นิตย์คำหาญ
* ภูสิทธิ โพธิ์นรินทร์
* ยศพล วัฒนะ

* ภูวพล โสภาพล
* มาวิน มณีวงษ์
* ศรันย์ จารวัฒน์
* สนั่น นันทยานนท์
* สันติ สมสุข
* สราญจิต เจริญสุข
* วีรศักดิ์ เปรมสังข์
* ‎อดิพงษ์ ผลภิญโญ
* อนันต์ อนุรักษ์
* อนุชิต ภักดีแก้ว
* อมร คงบุญ
* อาทิตย์ แก้วอ่อนใส
* อานนท์ จายไธสง
;
* ปาโบล เฟร์นันดู
;
* อ่อง ทู
* โจว์ โจว์ ทุย

## ผู้สนับสนุน
* เอส โคล่า

## อ้างอิง

ชลบุรี
หมวดหมู่:สโมสรกีฬาที่ก่อตั้งในปี พ.ศ. 2553
หม่อมเจ้าสุวินิต กิติยากร

**หม่อมเจ้าสุวินิต กิติยากร** (4 มีนาคม พ.ศ. 2459 — 29 มีนาคม พ.ศ. 2523) เป็นพระโอรสในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา และเป็นพระสวามีในพระวรวงศ์เธอ พระองค์เจ้าสุทธสิริโสภา อดีตประธานกรรมการมูลนิธิร่วมจิตน้อมเกล้าเพื่อเยาวชน

## พระประวัติ
หม่อมเจ้าสุวินิต กิติยากร มีพระนามลำลองว่า **ท่านชายภู่** เป็นพระโอรสในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด (สกุลเดิม เปลี่ยนประยูร) เมื่อวันที่ 4 มีนาคม พ.ศ. 2458 เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว

หม่อมเจ้าสุวินิต สำเร็จการศึกษาจากโรงเรียนเซ็นต์คาเบรียล จากนั้นได้เสด็จไปศึกษาต่อยังประเทศอังกฤษในระดับชั้นมัธยมศึกษา ที่ Cheltenham College จากนั้นทรงสำเร็จการศึกษาระดับปริญญาตรีสาขาวิศวกรรมไฟฟ้า จากมหาวิทยาลัยเบอร์มิงแฮม 

หลังจากสำเร็จการศึกษาแล้วได้เสด็จกลับมารับราชการเป็นนายช่างโยธา ประจำกรมโยธาเทศบาล ในสมัยที่กรมโยธาฯ ได้คุมการไฟฟ้าส่วนภูมิภาค ในฐานะนายช่างควบคุมการก่อสร้างโรงไฟฟ้าทั่วประเทศในสมัยสงครามโลกครั้งที่สอง จากนั้นได้ลาออกจากราชการมาประกอบธุรกิจเอกชน และดำรงตำแหน่งผู้ช่วยผู้จัดการโรงแรมรัตนโกสินทร์

หม่อมเจ้าสุวินิต กิติยากร เสกสมรสกับพระวรวงศ์เธอ พระองค์เจ้าสุทธสิริโสภา (16 ธันวาคม พ.ศ. 2464 — 2 กุมภาพันธ์ พ.ศ. 2541; พระธิดาในสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ประสูติแต่หม่อมลออ) อดีตประธานกรรมการมูลนิธิร่วมจิตน้อมเกล้าเพื่อเยาวชน มีธิดา 2 คนคือ 
* หม่อมราชวงศ์สุนิดา กิติยากร (เกิด 10 มีนาคม พ.ศ. 2487) อดีตบรรณาธิการข่าวสังคมของบางกอกโพสต์และบางกอกเวิลด์ สมรสและหย่ากับสีหชาติ บุณยรัตพันธุ์ มีธิดาคนเดียวคือ สุชาดา ภิรมย์ภักดี
* หม่อมราชวงศ์เสาวนิต กิติยากร (22 มีนาคม พ.ศ. 2493 — 15 เมษายน พ.ศ. 2515) เสียชีวิตด้วยอุบัติเหตุทางรถยนต์

หม่อมเจ้าสุวินิต กิติยากร สิ้นชีพิตักษัยเมื่อวันที่ 29 มีนาคม พ.ศ. 2523 สิริชันษา 65 ปี

## พงศาวลี



## อ้างอิง

หมวดหมู่:หม่อมเจ้าชาย
หมวดหมู่:ราชสกุลกิติยากร
หมวดหมู่:ศิษย์เก่าจากมหาวิทยาลัยเบอร์มิงแฮม
หมวดหมู่:วิศวกรชาวไทย
หมวดหมู่:บุคคลจากโรงเรียนเซนต์คาเบรียล
หม่อมเจ้ากิติปปียา กิติยากร

**หม่อมเจ้ากิติปปียา กิติยากร** (6 ธันวาคม พ.ศ. 2466 – 25 พฤษภาคม พ.ศ. 2555) เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา

## พระประวัติ
หม่อมเจ้ากิติปปียา กิติยากร มีพระนามลำลองว่า **ท่านหญิงองุ่น** เป็นพระธิดาในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมละเมียด กิติยากร ณ อยุธยา (สกุลเดิม เปลี่ยนประยูร) เมื่อวันที่ 6 ธันวาคม พ.ศ. 2466 เป็นพระราชนัดดาในพระบาทสมเด็จพระจุลจอมเกล้าเจ้าอยู่หัว และเป็นพระปิตุจฉา (อาหญิง) องค์เล็กในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

## เสกสมรส
หม่อมเจ้ากิติปปียา กิติยากร เสกสมรสกับ หม่อมเจ้าจีริดนัย กิติยากร เชษฐาต่างมารดา มีโอรสหนึ่งคน คือ หม่อมราชวงศ์วงศ์ดนัย กิติยากร

## สิ้นชีพิตักษัย
หม่อมเจ้ากิติปปียา กิติยากร สิ้นชีพิตักษัยด้วยโรคมะเร็งที่อันตะคุณ เมื่อวันที่ 25 พฤษภาคม พ.ศ. 2555 สิริชันษา  นับเป็นหม่อมเจ้าองค์สุดท้ายของราชสกุลกิติยากร

ต่อมาวันที่ 26 พฤษภาคม พ.ศ. 2555 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จแทนพระองค์ไปในการพระราชทานน้ำหลวงสรงศพ ณ ศาลาสุวรรณวนิชกิจ วัดเทพศิรินทราวาสราชวรวิหาร การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานหีบทองทึบประกอบศพ ฉัตรเบญจาตั้งประดับ ปี่ กลองชนะประโคมเวลาพระราชทานน้ำหลวงสรงศพ และรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืน กำหนด 7 คืน ทั้งนี้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถเสด็จแทนพระองค์ไปในการสวดพระอภิธรรมศพ

ต่อมาสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพเมื่อวันที่ 3 กุมภาพันธ์ พ.ศ. 2556 ณ เมรุด้านใต้ วัดเทพศิรินทราวาสราชวรวิหาร

## อ้างอิง

หมวดหมู่:หม่อมเจ้าหญิง
หมวดหมู่:ราชสกุลกิติยากร
โปรโตไทป์ 2

**โปรโตไทป์ 2** () เป็นวิดีโอเกมประเภทแอกชั่นผจญภัยโอเพนเวิลด์ ที่พัฒนาโดย Radical Entertainment และจัดจำหน่ายโดย Activision โดยวางจำหน่ายในวันที่ 24 เมษายน ค.ศ. 2012 สำหรับเครื่องเล่นเพลย์สเตชัน 3 และเอกซ์บอกซ์ 360 ,ในทวีปอเมริกาเหนือในวันที่ 24 กรกฎาคม ค.ศ. 2012 และทวีปยุโรปในวันที่ 27 กรกฎาคม ค.ศ. 2012 สำหรับไมโครซอฟท์ วินโดวส์ โดยเป็นภาคต่อจากโปรโตไทป์ ในปี ค.ศ. 2009

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:วิดีโอเกมแอ็กชันผจญภัย
หมวดหมู่:วิดีโอเกมโอเพนเวิลด์
หมวดหมู่:เกมสำหรับเพลย์สเตชัน 3
หมวดหมู่:โปรโตไทป์ (ซีรีส์)
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมที่มีฉากในนครนิวยอร์ก
หมวดหมู่:วิดีโอเกมซูเปอร์ฮีโร
หมวดหมู่:วิดีโอเกมลอบเร้น
หม่อมเจ้าจรูญฤทธิเดช ชยางกูร

**หม่อมเจ้าจรูญฤทธิเดช ชยางกูร** (ประสูติ 10 มกราคม พ.ศ. 2476) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา เป็นพระราชนัดดาในพระบาทสมเด็จพระจอมเกล้าเจ้าอยู่หัว ที่มีพระชนม์ชีพอยู่เป็นองค์สุดท้าย รวมถึงเป็นเจ้านายในราชวงศ์จักรีที่พระชันษาสูงที่สุดในปัจจุบัน หลังจากการสิ้นพระชนม์ของอินทุรัตนา บริพัตร เมื่อวันที่ 4 มกราคม พ.ศ. 2569

## พระประวัติ
หม่อมเจ้าจรูญฤทธิเดชเป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา (สกุลเดิม บุญยมาลิก; บุตรีหลวงพิทักษ์นันทนาการ) เมื่อวันที่ 10 มกราคม พ.ศ. 2475 (แบบสากลคือ พ.ศ. 2476) และเป็นพระราชนัดดาในพระบาทสมเด็จพระจอมเกล้าเจ้าอยู่หัว

หม่อมเจ้าจรูญฤทธิเดชมีโสทรเชษฐภาดาและโสทรเชษฐภคินีรวมสามองค์ คือ หม่อมเจ้าเวียงวัฒนา ชยางกูร หม่อมเจ้าวราชัย ชยางกูร และหม่อมเจ้าอุทัยเที่ยง ชยางกูร

หม่อมเจ้าจรูญฤทธิเดช ชยางกูร เสกสมรสกับหม่อมจรุงใจ ชยางกูร ณ อยุธยา มีธิดาสามคน ได้แก่

* หม่อมราชวงศ์ชฎาทิพย์ ชยางกูร
* หม่อมราชวงศ์มาลาทิพย์ ใหญ่ไล้บาง สมรสกับพันตำรวจเอกภิญโญ ใหญ่ไล้บาง มีบุตรสามคน ได้แก่
** พันโท นายแพทย์อภิรม ใหญ่ไล้บาง นายแพทย์ประจำโรงพยาบาลค่ายสมเด็จพระนเรศวรมหาราช
** ฤทธิไชย ใหญ่ไล้บาง
** กันตวัฒน์ ใหญ่ไล้บาง
* หม่อมราชวงศ์จุฑาทิพย์ ชยางกูร สมรสกับสุวัชชัย ปานพิพัฒน์ มีธิดาหนึ่งคน คือ
** อนัตตา ปานพิพัฒน์

หม่อมเจ้าจรูญฤทธิเดชเริ่มทรงงานที่บริษัทเมืองไทยประกันชีวิต ต่อมาในปี พ.ศ. 2510 จึงมาทรงงานในสังกัดกองก่อสร้างและบูรณะ สำนักการโยธา เทศบาลนครกรุงเทพ (กรุงเทพมหานคร) จนเกษียณอายุ

## พระกรณียกิจ
หม่อมเจ้าจรูญฤทธิเดช ชยางกูร ทรงปฏิบัติกรณียกิจต่าง ๆ เช่น
* เสด็จเป็นเจ้าภาพร่วมกับสมาชิกราชสกุลชยางกูร ในการบำเพ็ญพระกุศลสวดพระอภิธรรมพระศพ สมเด็จพระสังฆราชเจ้า กรมหลวงวชิรญาณสังวร ณ ตำหนักเพ็ชร วัดบวรนิเวศราชวรวิหาร เมื่อวันที่ 2 สิงหาคม พ.ศ. 2558
* เสด็จเป็นเจ้าภาพร่วมกับหม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมจรุงใจ ชยางกูร ณ อยุธยา ในการบำเพ็ญพระกุศลถวายพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง เมื่อวันที่ 9 ธันวาคม พ.ศ. 2559
* เสด็จพร้อมด้วย หม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมจรุงใจ ชยางกูร ณ อยุธยา ไปทรงเยี่ยมชมงานอุ่นไอรักคลายความหนาว "สายน้ำแห่งรัตนโกสินทร์" ซึ่งพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้จัดขึ้น ณ พระลานพระราชวังดุสิต​ และสนามเสือป่า​ เมื่อวันที่ 12 มกราคม พ.ศ. 2562
* เสด็จแทนพระองค์ไปทรงบำเพ็ญพระราชกุศลถวายเครื่องสังฆทาน ผ้าไตร และเครื่องไทยธรรม พระราชทานแก่พระครูวรกิจธำรง เจ้าอาวาสวัดตึก จังหวัดนนทบุรี เมื่อวันที่ 10 กันยายน พ.ศ. 2562

ทั้งนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลอากาศเอกสุบิน ชิวปรีชา กรมวังผู้ใหญ่ประจำพระองค์ อัญเชิญพวงมาลัยและกระเช้าพระราชทานไปทูลถวาย หม่อมเจ้าเวียงวัฒนา ชยางกูร​, หม่อมเจ้าอุทัยเที่ยง ชยางกูร​ และหม่อมเจ้าจรูญฤทธิเดช ชยางกูร​ เนื่องในโอกาสวันขึ้นปีใหม่ เมื่อวันที่ 4 มกราคม พ.ศ. 2562

## พระเกียรติยศ

## พงศาวลี




## อ้างอิง

หมวดหมู่:หม่อมเจ้าชาย
หมวดหมู่:ราชสกุลชยางกูร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
เดอรัม

**เดอรัม** ( ) เป็นเมืองเล็ก ๆ ทางตะวันออกเฉียงเหนือของอังกฤษ เป็นเมืองหลวงของมณฑลเดอรัม อยู่ห่างจากเมืองนิวคาสเซิลอะพอนไทน์ลงมาทางใต้ประมาณ 25 กม. ตั้งอยู่บนแม่น้ำเวียร์ (River Wear) ซึ่งไหลล้อมรอบเมืองทั้งสามด้าน

เดอรัมเป็นที่รู้จักกันดีจากอาสนวิหารเดอรัมและปราสาทแบบนอร์มันที่ตั้งอยู่ในเมือง ซึ่งยูเนสโกประกาศให้เป็นมรดกโลก และมหาวิทยาลัยเดอรัม ซึ่งเป็นมหาวิทยาลัยที่เก่าแก่เป็นอันดับสามของอังกฤษ (อันดับ 1 คือมหาวิทยาลัยออกซฟอร์ด และอันดับ 2 คือมหาวิทยาลัยเคมบริดจ์)

## ชื่อ
คำว่า “เดอรัม” มาจากคำว่า “dun” ของภาษาอังกฤษเก่า ซึ่งแปลว่าเนินและภาษานอร์สโบราณ “holme” ที่แปลว่าเกาะ บาทหลวงแห่งเดอรัมใช้ภาษาละตินแปลงของชื่อเมืองในการลงนามที่ลงเป็น T“N. “Dunelm”” บ้างก็ว่ามาจากตำนาน “Dun Cow” และหญิงรีดนมที่นำพระที่แบกร่างของนักบุญคัธเบิร์ต (Saint Cuthbert) จากลินดิสฟาร์น (Lindisfarne) ไปยังที่ที่เป็นที่ตั้งเมืองในปัจจุบันในปี ค.ศ. 995 เชื่อกันว่าซอยดันคาวว์เป็นถนนสายแรกของเดอรัม อยู่ทางตะวันออกของมหาวิทยาลัยเดอรัม และทราบได้จากชื่อที่แกะไว้บนหินทางด้านใต้ของอาสนวิหาร เดอรัมมีชื่อแตกต่างกันไปในประวัติศาสตร์ บ้างก็ว่าเดิมมาจากภาษานอร์ดิค “Dun Holm” ต่อมาเปลี่ยนไปเป็น “Duresme” โดยชาวนอร์มัน และรู้จักกันในชื่อภาษาละตินว่า “Dunelm” ชื่อ “Durham” ที่ใช้ในปัจจุบันมาใช้กันในภายหลัง นักประวัติศาสตร์ โรเบิร์ต เซอร์ทีส์ (Robert Surtees) ลำดับการเปลี่ยนชื่อในหนังสือ “History and Antiquities of the County Palatine of Durham” แต่ก็กล่าวว่าเป็นไปได้ยากที่จะทราบว่าชื่อที่ใช้ในปัจจุบันเริ่มขึ้นเมื่อใด

## อ้างอิง

## ดูเพิ่ม
* มหาวิทยาลัยเดอรัม
* อาสนวิหารเดอรัม
* ปราสาทเดอรัม
* มลฑลเดอรัม 

## แหล่งข้อมูลอื่น

* Durham County Council
* Durham World Heritage Site

หมวดหมู่:นครในสหราชอาณาจักร
หมวดหมู่:เมืองมหาวิทยาลัย
หมวดหมู่:เมืองเทศมณฑลในอังกฤษ
หมวดหมู่:เมืองในเทศมณฑลเดอรัม
วิลล์ยูบีแดร์

**วิลล์ยูบีแดร์** () เป็นเพลงของนักร้องชาวอเมริกัน ไมเคิล แจ็กสัน โดยได้วางจำหน่ายในวันที่ 28 มิถุนายน ค.ศ. 1993 โดยค่ายเพลงอีพิก เป็นซิงเกิลที่ 8 จากอัลบั้มปี ค.ศ. 1991 Dangerous เพลงนี้เคยใช้เป็นเพลงประกอบภาพยนตร์เรื่อง Free Willy 

ซิงเกิลนี้ประสบความสำเร็จมากขึ้นในสหรัฐอเมริกา ซึ่งมียอดขายได้กว่า 500,000 ชุดและจัดอันดับที่ 10 ในเวลา 6 สัปดาห์ ต่อมาซิงเกิลนี้มียอดขาย 1,600,000 ชุดทั่วโลก

## รายชื่อเพลง
* CD single and 12":
# "Will You Be There" (edit) – 5:22
# "Man in the Mirror" – 5:20
# "Girlfriend" – 3:04
# "Will You Be There" (album version) – 7:40

* CD promo:
# "Will You Be There" (radio edit) – 3:40

* 7" and cassette:
# "Will You Be There" (radio edit) – 3:40
# "Will You Be There" (instrumental) – 3:40

* 3-inch:
# "Will You Be There" (radio edit) – 3:40
# "Girlfriend" – 3:04

## อันดับเพลง

### อันดับสูงสุด

### สถิติสิ้นปี

## อ้างอิง

## แหล่งข้อมูลอื่น
*Lyrics  at Metrolyrics.com
*Official YouTube video

หมวดหมู่:เพลงในปี พ.ศ. 2534
หมวดหมู่:ซิงเกิลในปี พ.ศ. 2536
หมวดหมู่:เพลงของไมเคิล แจ็กสัน
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงบันทึกเสียงที่ผลิตโดยไมเคิล แจ็กสัน
เลิฟออร์ซัมติงไลก์อิต

**เลิฟออร์ซัมติงไลค์อิท** () เป็นสตูดิโออัลบั้มลำดับที่ 5 ของ เคนนี โรเจอส์ ศิลปินเพลงคันทรีชาวอเมริกา วางขายในปี 1978 ถือเป็นอัลบั้มอันดับ 1 ลำดับที่ 4 ของ โรเจอส์

## ภาพรวม

เพลงชื่อเดียวกับอัลบั้ม "Love or Something Like It" สามารถขึ้นสู่อันดับสูงสุดในชาร์ตเพลงคันทรีได้ แม้ว่าจะเป็นเพลงเดียวที่ตัดเป็นซิงเกิลจากอัลบั้มนี้ก็ตาม อีกหนึ่งเพลงคือ "Momma's Waiting" (โรเจอส์เป็นผู้แต่ง) ถูกปล่อยออกมาเป็น B-side ของเพลงดังอย่าง The Gambler ในปี 1978 "Momma's Waiting" แต่เดิมถูกร้องโดยโรเจอส์และวงเดอะเฟิรส์อิดิชั่นในปี 1970
คริส โบลตัน ผู้เขียนชีวประวัติ เขียนไว้ใน Sleevnotes ของอัลบั้มที่ผลิตใหม่ในปี 2009 จาก Edsel record label ว่าเพลง "I Could Be So Good For You" เป็นเพลงที่ เคนนี พยามข้ามไปยังแนวดิสโก้ ซึ่งอาจเป็นสาเหตุที่ทำให้อัลบั้มนี้มีเพียงแค่ซิงเกิลเดียว โบลตันเรียกเพลง "Momma's Waiting" มีความคล้ายเพลง "Mama Tried" ของ Merle Haggard และกล่าวว่าเพลงทั้งอัลบั้มมีความเป็นเพลงป้อปสูงกว่าทุกอัลบั้มที่ผ่านมาของโรเจอส์ แต่เพลงที่ดีที่สุดในอัลบั้มก็ยังคงมีความเป็นคันทรีสูงอยู่

## รายชื่อเพลง
# "Love or Something Like It" (Kenny Rogers, Steve Glassmeyer) [2:51]
# "There's a Lot of That Going Around" (Jim Hurt, Steve Pippin) [2:41]
# "Buried Treasures" (Charlie Phillips, Ernie Rowell) [3:17]
# "Something About Your Song" (Jon Hassell) [2:38]
# "Momma's Waiting" (Kenny Rogers, Terry Williams) [4:07]
# "We Could Have Been the Closest of Friends" (John Thomas Slate, Steve Pippin) [3:11]
# "I Could Be So Good for You" (Alan Rush, Dennis Linde, Randy Cullers, Thomas Cain) [2:58]
# "Sail Away" (Rafe Van Hoy) [3:31]
# "Even a Fool Would Let Go" (Kerry Chater, Tom Snow) [3:07]
# "Highway Flyer" (Doug Owen, Stephen Allen Davis) [2:16]
# "Starting Again" (Kenny Rogers, Steve Glassmeyer) [3:09]

## บุคคลากร
*Kenny Rogers - guitar, vocals
*Billy Sanford, Fred Carter, Jerry Shook, Jimmy Capps, Randy Dorman, Rick Harper - guitar
*Pete Drake - steel guitar
*Bob Moore, Joe Osborn, Tommy Allsup -  bass
*Hargus "Pig" Robbins, Gene Golden, Steve Glassmeyer, Edgar Struble - keyboards
*Jerry Carrigan, Bobby Daniels - drums
*Bill Joor, Dennis Good, Phil Forrest, Roger Bissell - horns
*Janie Fricke, The Jordanaires, Wendellyn Suits - background vocals
*Byron Bach, Carl Gorodetzky, Gary Vanosdale, George Binkley, Lennie Haight, Marvin Chantry, Roy Christensen, Samuel Terranova, Sheldon Kurland, Wilfred Lehmann - strings
*Bill Justis - string arrangement
*Billy Sherrill  -engineer

## ชาร์ต

## อ้างอิง



หมวดหมู่:อัลบั้มเพลงในปี พ.ศ. 2521
โจ แจ็กสัน (ผู้จัดการ)

**โจเซฟ วอลเตอร์ "โจ" แจ็กสัน** () เกิดเมื่อวันที่ 26 กรกฎาคม ค.ศ. 1928 - 27 มิถุนายน ค.ศ. 2018 เป็นผู้จัดการความสามารถพิเศษ และเป็นบิดาของราชาเพลงป็อบไมเคิล แจ็กสัน ,นักร้องเจเน็ต แจ็กสัน และเดอะแจ็กสันไฟฟ์

## บุตร
แจ็กสันมีบุตรกับภรรยาแคทธีริน สครูส์ด้วยกัน 10 คน 
*มอรีน เรย์ลเลตต์ "เร็บบี้" แจ็กสัน (เกิด 29 พฤษภาคม ค.ศ. 1950)
*ซิกมันด์ แอ็สโค "แจ็กกี้" แจ็กสัน (เกิด 4 พฤษภาคม ค.ศ. 1951)
*โทเรียโน อดาเรียล "ทีโน" แจ็กสัน (เกิด 15 ตุลาคม ค.ศ. 1953)
*เจอร์เมน ลา จาว์น แจ็กสัน (เกิด 11 ธันวาคม ค.ศ. 1954)
*ลา โทยา อีวอนน์ แจ็กสัน (เกิด 29 พฤษภาคม ค.ศ. 1956)
*บรานดอน แจ็กสัน (12 มีนาคม ค.ศ. 1957 - เสียชีวิตในวันเกิด)
*มาร์ลอน เดวิด แจ็กสัน (เกิด 12 มีนาคม ค.ศ. 1957)
*ไมเคิล โจเซฟ แจ็กสัน (29 สิงหาคม ค.ศ. 1958 – 25 มิถุนายน ค.ศ. 2009)
*สตีเวน แรนดอลล์ "แรนดี" แจ็กสัน (เกิด 29 ตุลาคม ค.ศ. 1961)
*เจเน็ต ดามิตา โจ แจ็กสัน (เกิด 16 พฤษภาคม ค.ศ. 1966)

แจ็คสันยังมีลูกสาวอีกคนหนึ่งที่เกิดในวันที่ 30 สิงหาคม ค.ศ.1974 ชื่อ โจช์ 'วอนน' แจ็คสัน ในขณะที่เขามีความสัมพันธ์ในตอนอายุ 25 ปีกับผู้หญิงคนหนึ่งชื่อเชอริล เทอร์เรลล์

## อ้างอิง

## แหล่งข้อมูลอื่น
* Official website for Joseph Jackson 
* Profile at German branch of Random House 
* BBC Interview 2003

หมวดหมู่:ชาวอเมริกันเชื้อสายแอฟริกา
หมวดหมู่:บุคคลที่เกิดในปี พ.ศ. 2472

หมวดหมู่:ผู้เขียนอัตชีวประวัติชาวอเมริกัน
เดฟ แมคออร์ลีย์

**เดฟ แมคออร์ลีย์** (Dave McAuley)  เป็นอดีตแชมป์โลกรุ่นฟลายเวท IBF ชาวไอร์แลนด์เหนือ สหราชอาณาจักร เกิดเมื่อ 15 มิถุนายน พ.ศ. 2504 เริ่มชกมวยสากลอาชีพเมื่อ พ.ศ. 2526 เสมอกับจอห์น เอ็มไวพู หลังจากนั้น ขึ้นชกชนะอย่างต่อเนื่อง จนได้ชิงแชมป์อังกฤษรุ่นฟลายเวท เมื่อ 20 ตุลาคม พ.ศ. 2529 ชนะน็อค โจ เคลลีย์จากสกอตแลนด์ ยก 9 และได้ชิงแชมป์โลกเป็นครั้งแรกเมื่อ 25 เมษายน พ.ศ. 2530 โดยชิงแชมป์โลกรุ่นฟลายเวท WBA แต่ไม่สำเร็จ แพ้น็อค ฟิเดล บาร์ซ่า ยก 13 แม็คออร์ลีย์ขึ้นชกแก้มือกับบาร์ซ่าอีกครั้งแต่เป็นฝ่ายแพ้คะแนนไป

ต่อมา ในวันที่ 7 มิถุนายน พ.ศ. 2532 แม็คออร์ลีย์ขึ้นชิงแชมป์โลกรุ่นฟลายเวท IBF คราวนี้เป็นฝ่ายชนะคะแนนดุ๊ก แมคแคนซ์จากอังกฤษ ได้แชมป์โลกมาครอง แม็คออร์ลีย์ป้องกันตำแหน่งไว้ได้ 5 ครั้ง ก่อนจะเสียแชมป์โลกให้โรดอลโฟ บลังโก โดยเป็นฝ่ายแพ้คะแนนไปเมื่อ 11 มิถุนายน พ.ศ. 2535 หลังจากนั้นได้ประกาศแขวนนวมไป
## เกียรติประวัติ
* แชมป์โลกรุ่นฟลายเวท IBF
** ชิง 7 มิถุนายน 2532 ชนะคะแนน ดุ๊ก แมคเดนซ์
** ป้องกันแชมป์ครั้งที่ 1, 8 พฤศจิกายน 2532 ชนะคะแนน โดดี้ พีญาโลซา 
** ป้องกันแชมป์ครั้งที่  2, 17 มีนาคม 2533ชนะคะแนน หลุยส์ เคอร์ติส
** ป้องกันแชมป์ครั้งที่ 3, 15 กันยายน 2533 ชนะคะแนน โรดอลโฟ บลังโก
** ป้องกันแชมป์ครั้งที่ 4, 11 พฤษภาคม 2534 ชนะคะแนน เปโดร เฟลิเซียโน
** ป้องกันแชมป์ครั้งที่ 5, 7 กันยายน 2534 ชนะน็อค จาคอป แมตลารา ยก 10
** เสียแชมป์ 11 มิถุนายน 2535 แพ้คะแนน โรดอลโฟ บลังโก
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBA เมื่อ 25 เมษายน พ.ศ. 2530 แพ้น็อค ฟิเดล บาร์ซ่า ยก 13
** ชิงแชมป์โลกรุ่นฟลายเวท WBA เมื่อ พ.ศ. 2531 แพ้คะแนน ฟิเดล บาร์ซ่า 
## อ้างอิง
* ย้อนอดีตมวยดัง: เดฟ แม็คออร์ลีย์ แชมป์โลกขวัญใจชาวไอริช. นิตยสารมวยโลก. ฉบับที่ 712 29 เมษายน – 5 พฤษภาคม 2541 หน้า 42 – 43
หมวดหมู่:นักมวยสากลชาวไอร์แลนด์เหนือ
หมวดหมู่:แชมป์โลก IBF
หมวดหมู่:บุคคลจากเทศมณฑลแอนทริม
สโมสรช้าง

**สโมสรช้าง** หรือชื่อเดิม **สโมสรเฟดเดอร์บรอย** () เป็นสโมสรวอลเลย์บอลหญิง ซึ่งตั้งอยู่ที่กรุงเทพมหานคร ประเทศไทย สโมสรนี้เข้าแข่งขันรายการไทยแลนด์วอลเลย์บอลแชมเปียนชิพ ซีรีย์เอ ซึ่งเริ่มขึ้นใน พ.ศ. 2551 

## ประวัติ
ทีมชนะการแข่งชิงแชมป์สโมสรเอเชีย 2009 หลังจากเป็นฝ่ายชนะทีมเทียนจินบริดจสโตนในรอบชิงชนะเลิศ ซึ่ง อรอุมา สิทธิรักษ์ ชนะรางวัลผู้เล่นทรงคุณค่า รวมถึงรางวัลตบยอดเยี่ยม, นุศรา ต้อมคำ ชนะรางวัลเสิร์ฟยอดเยี่ยม และวรรณา บัวแก้ว ชนะรางวัลลิเบอโรยอดเยี่ยม

ส่วนในการแข่งชิงแชมป์สโมสรเอเชีย 2010 ทีมนี้เป็นฝ่ายชนะทีมเชตีซู อัลมาตี จากประเทศคาซัคสถาน ซึ่ง นุศรา ต้อมคำ ชนะรางวัลผู้เล่นทรงคุณค่า และอรอุมา สิทธิรักษ์ ชนะรางวัลทำคะแนนยอดเยี่ยม รวมถึงรางวัลตบยอดเยี่ยมสำหรับทีมดังกล่าว

ในฐานะผู้ชนะการแข่งขันของสมาพันธ์วอลเลย์บอลเอเชีย ส่งผลให้ทีมนี้ได้รับสิทธิเข้าสู่การแข่งวอลเลย์บอลหญิงชิงแชมป์สโมสรโลก 2010 ในที่สุด

## ผู้เล่นในทีม

### เจ้าหน้าที่ชุดปัจจุบัน
*ข้อมูล ณ เดือนธันวาคม พ.ศ. 2553* 
* หัวหน้าผู้ฝึกสอน:  เกียรติพงษ์ รัชตเกรียงไกร
* ผู้ช่วยผู้ฝึกสอน:  น.ต.ณัฐพนธ์ ศรีสมุทรนาค

## เกียรติประวัติ
### [[วอลเลย์บอลชิงแชมป์สโมสรเอเชีย]]
* 2009 - 16px **ชนะเลิศ**
* 2010 - 16px **ชนะเลิศ**
* 2011 - 16px **ชนะเลิศ**
* 2012 - ไฟล์:Med 3.png **อันดับ 3**

### [[วอลเลย์บอลชิงแชมป์สโมสรโลก]]
* 2010 &mdash; อันดับ 5
* 2011 &mdash; อันดับ 5

## อดีตผู้เล่น
*อุทัยวรรณ แก่นสิงห์
*วณิชยา หล่วงทองหลาง
*กมลพร สุขมาก

## อ้างอิง

## แหล่งข้อมูลอื่น
* TEAM COMPOSITION 

ช้าง
ตำบลบ้านใหม่ (อำเภอเมืองนครราชสีมา)

**ตำบลบ้านใหม่** เป็นเทศบาลตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในเขตองค์การปกครองส่วนท้องถิ่นเดียว คือ **เทศบาลตำบลบ้านใหม่**

## ประวัติ
สภาตำบลบ้านใหม่ ได้ยกฐานะเป็นองค์การบริหารส่วนตำบลบ้านใหม่ เมื่อวันที่ 29 มีนาคม 2539 เดิมมีหมู่บ้าน จำนวน 19 หมู่บ้าน และต่อมาได้แบ่งแยกเป็นตำบลสุรนารี จำนวน 8 หมู่บ้าน ตำบลบ้านใหม่จึงเหลือหมู่บ้านเพียง 11 หมู่บ้าน และเมื่อปี 2544 ได้มีการแบ่งแยกหมู่บ้าน หมู่ที่ 4 บ้านมะขามเฒ่า เพิ่มเป็นหมู่ที่ 12 บ้านมะขามเฒ่าพัฒนา ปัจจุบันจึงมีพื้นที่การปกครอง จำนวน 12 หมู่บ้าน

## ที่ตั้ง
ตั้งอยู่ทางทิศตะวันตกเฉียงใต้ของอำเภอเมืองนครราชสีมา จังหวัดนครราชสีมา และอยู่ห่างจากที่ว่าการอำเภอเมืองนครราชสีมาประมาณ 7.5 กิโลเมตร
* **ทิศเหนือ** จดตำบลสีมุม และตำบลปรุใหญ่ อำเภอเมืองนครราชสีมา จังหวัดนครราชสีมา
* **ทิศใต้** จดตำบลสุรนารี อำเภอเมืองนครราชสีมา จังหวัดนครราชสีมา
* **ทิศตะวันออก** จดตำบลปรุใหญ่ อำเภอเมืองนครราชสีมา จังหวัดนครราชสีมา
* **ทิศตะวันตก** จดตำบลโคกกรวด อำเภอเมืองนครราชสีมา จังหวัดนครราชสีมา

## อ้างอิง

บ้านใหม่
บ้านใหม่
เทศบาลเมืองจันทบุรี

**เทศบาลเมืองจันทบุรี** เป็นเทศบาลเมืองแห่งหนึ่งในอำเภอเมืองจันทบุรี จังหวัดจันทบุรี เป็นองค์กรปกครองส่วนท้องถิ่นที่ตั้งศาลากลางจังหวัดจันทบุรี มีพื้นที่ครอบคลุมตำบลตลาดและตำบลวัดใหม่ทั้งตำบล

## ประวัติ
เทศบาลเมืองจันทบุรีได้จัดตั้งขึ้นตามพระราชกฤษฎีกาการจัดตั้งเทศบาลเมืองจันทบุรี เมื่อวันที่ 7 ธันวาคม 2478 มีเนื้อที่ 2.5 ตารางกิโลเมตร มีบ้านจำนวน 5,272 หลัง มีหลวงประพนธ์ นฤวุฒิเป็นนายกเทศมนตรี ต่อมาได้ดำเนินการขอขยายเทศบาลออกไปอีก 7.75 ตารางกิโลเมตร ปัจจุบันเทศบาลเมืองจันทบุรีจึงมีเนื้อที่ทั้งสิ้น 10.25 ตารางกิโลเมตร รัฐบาลได้ตราพระราชกฤษฎีกาเปลี่ยนแปลงเขตเทศบาลเมืองจันทบุรี จังหวัดจันทบุรี ตั้งแต่วันที่ 6 กันยายน พ.ศ. 2527 ตามราชกิจจานุเบกษา ฉบับพิเศษ หน้า 1 เล่ม 101 ตอนที่ 120

## ประชากรและชุมชน

เทศบาลเมืองจันทบุรีมีจำนวนประชากร 23,130 คน ชาย 11,122 คน หญิง 12,008 คน มีจำนวนชุมชนทั้งสิ้น 17 ชุมชน ดังนี้

;ตำบลวัดใหม่ 13 ชุมชน
# ชุมชนบ้านลุ่ม                       
# ชุมชนสถานีขนส่ง                     
# ชุมชนตลาดน้ำพุ                       
# ชุมชนริมน้ำ                              
# ชุมชนวัดใหม่เมืองจันท์                
# ชุมชนเนินเอสโซ่                           
# ชุมชนเนินเอฟเอ็ม                  
# ชุมชนหมู่บ้านประกาศ                 
# ชุมชนตลาดเก่าริมน้ำจันทบูรณ์            
# ชุมชนหลังโรงพยาบาลจันทบุรี (ชุมชนหลังโรงพยาบาลพระปกเกล้า)           
# ชุมชนหน้าวัดใหม่                      
# ชุมชนตลาดน้ำ
# ชุมชนแผ่นดินทอง

;ตำบลตลาด 4 ชุมชน
# ชุมชนป้อม ทสปช. (ชุมชนป้อมไทยอาสาป้องกันชาติ) (ชุมชนป้องทหารไทยอาสาป้องกันชาติ)    
# ชุมชนวัดป่าคลองกุ้ง              
# ชุมชนวัดตะบกเตี้ย               
# ชุมชนศูนย์การค้าเจพีไรวา

## การขนส่ง
[thumb|[ถนนเลียบเนิน ช่วงแยกเจพี จุดบรรจบกับถนนท่าแฉลบ]]
การขนส่งทางถนน ได้แก่ ถนนสุขุมวิทลากผ่านเขตเทศบาลเมืองจันทบุรี เชื่อมต่อกับเขตเทศบาลนครระยอง เมืองพัทยา เทศบาลเมืองชลบุรี และกรุงเทพมหานครทางทิศตะวันตกเฉียงเหนือ และไปทางทิศตะวันออกเฉียงใต้ผ่านเขตเทศบาลเมืองตราดและทางหลวงแผ่นดินหมายเลข 317 เชื่อมต่อเขตเทศบาลเมืองจันทบุรีกับเขตเทศบาลเมืองสระแก้ว

### ทางหลวงท้องถิ่น
ทางหลวงท้องถิ่นที่เทศบาลเมืองจันทบุรีได้ลงทะเบียนกับกรมทางหลวงชนบทแล้ว ประกอบไปด้วย

*  ถนนเลียบเนิน (ทางหลวงท้องถิ่น จบ.ถ 3-0002) ระยะทางประมาณ 2.06 กิโลเมตร

## ภาพ

ไฟล์:Chanthaburi Cathedral.JPG|อาสนวิหารพระนางมารีอาปฏิสนธินิรมล โบสถ์คริสต์นิกายโรมันคาทอลิก ในเขตเทศบาลเมืองจันทนิมิต


## อ้างอิง

## แหล่งข้อมูลอื่น
* เว็บไซต์เทศบาลเมืองจันทบุรี
* 

หมวดหมู่:เทศบาลเมืองในจังหวัดจันทบุรี
จันทบุรี
พระเจ้าทองทิพย์ (น่าน)

**พระเจ้าทองทิพย์** เป็นพระประธานในพระอุโบสถ วัดสวนตาล ตำบลในเวียง  วัดสำคัญของนครน่าน ได้รับการยกย่องว่าเป็นพระประธานที่สร้างสำเร็จด้วยอำนาจทิพย์แห่งเทพเทวา

## ประวัติพระเจ้าทองทิพย์
**พระเจ้าทองทิพย์** พระพุทธรูปสำริดปางมารวิชัยองค์ใหญ่หน้าตักกว้าง ๑๐ ฟุต สูง ๑๔ ฟุต ๔ นิ้ว ใช้ทองคำในการสร้างหนักกว่า ๑๒ ตื้อ ซึ่งใช้ทองเยอะที่สุดในแผ่นดินล้านนา เป็นพระประธานในวิหารวัดสวนตาล สร้างขึ้นในสมัยพระเจ้าติโลกราชแห่งนครเชียงใหม่ ซึ่งเป็นใหญ่ในแคว้นล้านนาไทยในสมัยนั้น

ในการสร้างพระพุทธรูปทองทิพย์องค์นี้ในพงศาวดารเมืองน่าน กล่าวไว้ว่า... เมื่อจุลศักราช ๘๑๒ ตรงกับพุทธศักราช ๑๙๙๓ **[[พระเจ้าติโลกราช]]** เจ้านครเชียงใหม่ มีกำลังเข้ม แข็งได้กรีฑาทัพไปตีหัว เมืองต่างๆ ในแคว้นล้านนาไทย คือ เมืองลอ เมืองเทิง เมืองปง เมืองควร ไปทางตีนดอยลาวได้หัวเมือง เหล่านั้นไว้ในอำนาจ หมดแล้ว เลยยกเข้าไปตีเมืองน่าน พระองค์ได้ ตั้งทัพอยู่ที่สวนตาลหลวงตั้งทัพล้อมอยู่ได้ ๗ วัน โดยเร่งไพร่พลยิงปืนใหญ่ เข้าไปในเมือง พอตกกลางคืนก็ยกพลเข้าตี หวังจะเอาเมืองให้ได้ ฝ่าย**พญาอินต๊ะแก่นท้าว** ซึ่งเป็นเจ้านครน่านในเวลานั้นเห็นกองทัพ เชียงใหม่มีไพร่พลมากมายนัก ประกอบกับได้ยินกิตติศัพท์เล่าลือถึงความเก่งกล้าสามารถของพระเจ้าติโลกราชที่สามารถปราบหัวเมืองใกล้เคียงได้เกือบหมด เห็นชัดแจ้งว่าไม่อาจจะรักษาเมืองไว้ได้จึงได้อพยพครอบครัวหนี พระเจ้าติโลกราชจึงยกทัพไพร่พลเข้าเมืองได้อย่างง่ายดายไม่ต้องสู้รบให้เสียเลือดเสียเนื้อเลย เมื่อพระเจ้าติโลกราชยึดเมืองได้แล้ว จึงได้ปรึกษาเหล่านายทัพนายกองและเสนาอำมาตย์ทั้งหลายว่า การที่กองทัพของพระองค์เข้ายึดเมืองไว้ได้ในครั้งนี้ มิได้สู้รบให้เสียเลือดเสียเนื้อกำลังไพร่พลเลย เหมือนกับว่ามีเทพเจ้าเข้ามาช่วยเหลือจึงเห็นควรให้สร้างอะไรไว้อย่างหนึ่งเพื่อเป็นอนุสรณ์สักขีพยานในชัยชนะของพระองค์ ครั้งนั้นขุนนางเสนอว่าควรจะสร้างถาวรวัตถุเพื่อประชาชนรุ่นหลังจะรำลึกถึง เช่น สร้างพระพุทธรูปหล่อด้วยทอง เป็นต้น

ในที่สุดพระเจ้าติโลกราชก็ตัดสินพระทัยที่จะสร้างพระพุทธรูปหล่อด้วยทอง **พระเจ้าทองทิพย์** ซึ่งพระเจ้าติโลกราชแห่งนครเชียงใหม่ โปรดเกล้าฯ ให้สร้างขึ้นใน พ.ศ.๑๙๘๗ ลักษณะเป็นพระพุทธรูปทองสัมฤทธิ์องค์ใหญ่ ปางมารวิชัย ประดิษฐานในวิหารสวนตาล หน้าตักกว้าง ๑๐ ฟุต สูง ๑๔ ฟุต ๔ นิ้ว (๔.๑๑ เมตร) ใช้ทองคำหนักกว่า ๑๒ ตื้อ ซึ่งใช้ทองเยอะที่สุดในแผ่นดินล้านนา ในการสร้างพระพุทธรูปหล่อด้วยทองนี้ พระองค์ได้โปรดให้ช่างทั้งหลาย อาทิ พม่า เงี้ยว และชาวเมืองเชียงแสน กระทำพิธีหล่อหลอมทองและพิธีหล่อองค์พระพุทธรูปด้วย ช่างได้กระทำการหล่อทองเทเข้าเบ้าพิมพ์หลายครั้งหลายหนก็ไม่สำเร็จเพราะเบ้าพิมพ์แตกเสียทุกครั้ง ในที่สุดก็มีชายชราแปลกหน้านุ่งขาวห่มขาวมาช่วยทำจึงสำเร็จเรียบร้อยสมปรารถนา

เมื่อสร้างพระพุทธรูปเสร็จแล้ว พระเจ้าติโลกราชก็ทรงจัดให้มีการสวดปริตถมงคลและจัดให้มีงานมหกรรมเฉลิมฉลองทำบุญเป็นการใหญ่มโหฬารยิ่ง ส่วนชายชรานั้นก็หายสาบสูญไปไม่มีผู้ใดพบเห็นอีกเลย ประชาชนชาวเมืองต่างโจษขานกันว่าเป็น เทพยดาแปลงกายลงมาช่วย จึงได้ขนานพระพุทธรูปองค์นี้ว่า **พระพุทธรูปทองทิพย์** หรือ **พระเจ้าทองทิพย์** ตั้งแต่นั้นมาจนถึงปัจจุบัน

ทองทิพย์
ทองทิพย์
วิฑูรย์ วงษ์ไกร

**วิฑูรย์ วงษ์ไกร** (1 ตุลาคม พ.ศ. 2494 – 1 มกราคม พ.ศ. 2566) อดีตสมาชิกสภาผู้แทนราษฎรจังหวัดยโสธร 5 สมัย

## ประวัติ
วิฑูรย์ เกิดเมื่อวันที่ 1 ตุลาคม พ.ศ. 2494 เป็นบุตรนายฮอง นางสนิท วงษ์ไกร 

สำเร็จการศึกษา ศิลปศาสตรบัณฑิต และได้รับศิลปศาสตรมหาบัณฑิตกิตติมศักดิ์ สาขารัฐศาสตร์ จากมหาวิทยาลัยรามคำแหง

## การทำงาน
วิฑูรย์ เคยดำรงตำแหน่งนักจัดรายการวิทยุ และ หัวหน้าสถานีวิทยุ จ.ส. 4 จังหวัดยโสธร โดยรายการที่วิฑูรย์จัด คือ รายการเพลงลูกทุ่ง

## งานการเมือง
วิฑูรย์ ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคปวงชนชาวไทย และได้รับเลือกเรื่อยมาจนถึง พ.ศ. 2548 รวม 5 สมัย

ต่อมาได้รับแต่งตั้งเป็นกรรมการบริหาร พรรคไทยรักไทย ซึ่งต่อมา ใน พ.ศ. 2550 เขาถูกตัดสิทธิ์ทางการเมือง เป็นระยะเวลา 5 ปี

ในปี พ.ศ. 2555 เขาพร้อมกับสมาชิกบ้านเลขที่ 111 อีกจำนวนมาก ได้สมัครเข้าร่วมงานกับพรรคเพื่อไทย 

### สมาชิกสภาผู้แทนราษฎร
วิฑูรย์ วงษ์ไกร ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดยโสธร สังกัดพรรคปวงชนชาวไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดยโสธร สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดยโสธร สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดยโสธร สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดยโสธร สังกัดพรรคไทยรักไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองยโสธร
หมวดหมู่:นักจัดรายการวิทยุ
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดยโสธร
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคกิจสังคม
หมวดหมู่:นักการเมืองพรรคไทยรักไทย
หมวดหมู่:พรรคเพื่อไทย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
ท่าอากาศยานมอละมไยน์

**ท่าอากาศยานมอละมไยน์** () ตั้งอยู่ในเมืองมอละมไยน์ ประเทศพม่า 

## รายชื่อสายการบิน

## อ้างอิง

มอละมไยน์
หมวดหมู่:สิ่งก่อสร้างในรัฐมอญ
ไมเคิล แจ็กสัน ดิสอีสอิต (อัลบั้ม)

**ไมเคิล แจ็กสัน ดิสอีสอิต** () หรือเรียกสั้นๆว่า **ดิสอีสอิต** () เป็นอัลบั้มมรณกรรมซาวด์แทร็กบรรจุ 2 แผ่น โดยศิลปินอเมริกันบันทึกไว้ ไมเคิล แจ็กสัน วางจำหน่ายโดย อีพิก เมื่อวันที่ 12 ตุลาคม ค.ศ. 2009 ซึ่งเพลง "This Is It" ได้ออกวางจำหน่ายมาก่อนหน้านี้พร้อมกับ 6 เพลงอาคิโอะที่บันทึกโดย ไมเคิล แจ็กสัน อัลบั้มนี้ได้ออกวางจำหน่ายมาพร้อมกับภาพยนตร์เรื่องไมเคิล แจ็กสัน ดิส อิส อิท ซึ่งเป็นภาพยนตร์ที่บันทึกการซ้อมแสดงคอนเสิร์ตครั้งสุดท้ายของไมเคิล แจ็คสัน ที่ดิโอ2อารีนา ในกรุงลอนดอน เป็นอัลบั้มที่หกที่จัดจำหน่ายโดยโซนี และโมทาวน์/ยูนิเวอร์แซล ตั้งแต่ไมเคิล แจ็กสัน เสียชีวิตในเดือนมิถุนายน ค.ศ. 2009 

อัลบั้มนี้เปิดตัวอันดับ 1 จาก 14 ประเทศ ไม่ว่าจะเป็นสหรัฐอเมริกา ,แคนาดา ,ญี่ปุ่น ,อิตาลี และฝรั่งเศส นอกจากนี้ได้จัดอันดับชาร์ตที่ 11 แห่งฟินแลนด์ อัลบั้มนี้ได้มียอดขายสูงสุดอันดับที่ 12 ในปี 2009 ในสหรัฐอเมริกา และมียอดขายสูงสุดในปี 2009 ในทั่วโลก อัลบั้มดิสอีสอิตได้มียอดขายกว่า 10 ล้านชุดทั่วโลก

## รายการเพลง

## ดูเพิ่ม
* ไมเคิล แจ็กสัน ดิส อิส อิท
** ดิสอีสอิต (คอนเสิร์ต)
** ดิสอีสอิต (เพลงไมเคิล แจ็กสัน)

## อ้างอิง

## แหล่งข้อมูลอื่น
*

หมวดหมู่:อัลบั้มเพลงประกอบภาพยนตร์
หมวดหมู่:อัลบั้มรวบรวมของไมเคิล แจ็กสัน
หมวดหมู่:อัลบั้มรวบรวมที่เผยแพร่หลังมรณกรรม
หมวดหมู่:อัลบั้มรวบรวมในปี พ.ศ. 2552
จัตุรัสบาดิ่ญ

thumb|250px|อนุสรณ์สถานโฮจิมินห์ที่จัตุรัสบาดิ่ญ
**จัตุรัสบาดิ่ญ** () เป็นจัตุรัสที่มีชื่อเสียงแห่งหนึ่งในกรุงฮานอย ประเทศเวียดนาม เป็นสถานที่มีความสำคัญทางประวัติศาสตร์ ด้วยเป็นสถานที่ที่โฮจิมินห์ ประธานาธิบดีคนแรกของเวียดนาม อ่านคำประกาศอิสรภาพของเวียดนามเมื่อวันที่ 2 กันยายน ค.ศ. 1945 หลังสงครามโลกครั้งที่สอง จัตุรัสนี้ตั้งชื่อตามเหตุการณ์จลาจลบาดิ่ญ ซึ่งเป็นการก่อการกำเริบเพื่อต่อต้านจักรวรรดิฝรั่งเศสที่เกิดขึ้นในเวียดนามระหว่างปี ค.ศ. 1886-ค.ศ. 1887 และเป็นส่วนหนึ่งของการเคลื่อนไหวขบวนการเกิ่นเวือง 

จัตุรัสบาดิ่ญเป็นศูนย์กลางของเขตบาดิ่ญ รวมถึงเป็นที่ตั้งของสถานที่ราชการสำคัญหลายแห่ง เช่น ทำเนียบประธานาธิบดี กระทรวงการต่างประเทศ กระทรวงการวางแผนและลงทุน รวมถึงอาคารสภาแห่งชาติหลังใหม่ด้วย (แทนที่ศูนย์ประชุมบาดิ่ญ) นอกจากนี้ยังเป็นสถานที่ท่องเที่ยวแห่งหนึ่งที่มีชื่อเสียงของฮานอย เนื่องจากเป็นสถานที่ตั้งของอนุสรณ์สถานโฮจิมินห์ ที่ซึ่งร่างของโฮจิมินห์ได้ถูกบรรจุในโลงแก้วเพื่อให้อนุชนรุ่นหลังได้ระลึกถึง 

## อ้างอิง

หมวดหมู่:ฮานอย
บ
หมวดหมู่:จัตุรัสในฮานอย
รถไฟใต้ดินบัวโนสไอเรส

**รถไฟใต้ดินบัวโนสไอเรส** () หรือรู้จักกันในชื่อ **ซุบเต** (, , มาจากคำว่า  ที่แปลว่า ใต้ดินหรือรถไฟใต้ดิน) เป็นระบบขนส่งมวลชนความเร็วสูงประเภทรถไฟฟ้าใต้ดินที่ให้บริการในเขตกรุงบัวโนสไอเรสและปริมณฑล เริ่มเปิดให้บริการในปี ค.ศ. 1913

รถไฟใต้ดินบัวโนสไอเรสได้ขยายระบบโครงข่ายได้อย่างรวดเร็วในช่วงคริสต์ศตวรรษที่ 20 แม้จะล่าช้าไปบ้างในช่วงสงครามโลกครั้งที่สอง

## เส้นทางที่เปิดให้บริการในปัจจุบัน
เส้นทางที่เปิดให้บริการในปัจจุบัน จำนวน 6 เส้นทาง เรียงตามตัวอักษร "เอ" ถึง "อี" และ "เอช" ในแต่ละเส้นทางจะใช้สีสัญลักษณ์แตกต่างกันไป รวมระยะทาง 49.85 กิโลเมตร ให้บริการตั้งแต่เวลา 05:00-23:00 น. ความถี่ 3–4&nbsp;นาที ขึ้นอยู่กับเส้นทางและจำนวนผู้โดยสาร

## โครงการส่วนต่อขยาย
thumb|275px|แผนที่เส้นทางในอนาคต
thumb|200px|อุโมงค์ในสายเอช

### กำลังก่อสร้าง

20px ส่วนต่อขยายสายอี จากสถานีโบลีบาร์ (Bolívar) ถึงสถานีเรตีโร (Retiro) เริ่มก่อสร้างเมื่อกลางปี ค.ศ. 2007

20px ส่วนต่อขยายฝั่งเหนือของสายเอช จากสถานีกอร์เรียนเตส (Corrientes) ถึงปลาซาฟรันเซีย (Plaza Francia) เริ่มก่อสร้างเมื่อวัน 17 มกราคม ค.ศ. 2012

### โครงการก่อสร้าง

20px สายเอฟ วิ่งจากสถานีบาร์รากัส (Barracas) ไปจนถึงสถานีปลาซาอีตาเลีย (Plaza Italia) รวม 16 สถานี ระยะทาง 10.8 กิโลเมตร

20px สายจี เชื่อมระหว่างสถานีเรตีโรกับสถานีกาบายีโต / บียาเกรสโป (Caballito / Villa Crespo) ระยะทาง 12.5 กิโลเมตร 15 สถานี

20px สายไอ วิ่งจากสถานีปาร์เกชากาบูโก (Parque Chacabuco) ไปยังสถานีซิวดัดอูนีเบร์ซีตาเรีย (Ciudad Universitaria) รวม 18 สถานี ระยะทาง 12.6 กิโลเมตร

## แผนที่เครือข่ายเส้นทาง

## ดูเพิ่ม
* รายชื่อสถานีรถไฟใต้ดินบัวโนสไอเรส
* รายชื่อระบบขนส่งมวลชนเร็ว

## อ้างอิง

## หมายเหตุ


## แหล่งข้อมูลอื่น

* Subterráneos de Buenos Aires (Official Page) 
* Metrovías S.A.—Subway Operator (Official Page) 
* System map 

หมวดหมู่:รถไฟฟ้าใต้ดินในประเทศอาร์เจนตินา
หมวดหมู่:การขนส่งในบัวโนสไอเรส
หมวดหมู่:การขนส่งระบบรางในประเทศอาร์เจนตินา
หมวดหมู่:สิ่งก่อสร้างในบัวโนสไอเรส
สะพานอู้เบน

**สะพานอู้เบน** () เป็นสะพานไม้สักทอดข้ามทะเลสาบตองตะมาน มุ่งตรงไปยังเจดีย์เจาะตอจี้ ซึ่งอยู่อีกฟากของทะเลสาบ ตั้งอยู่ที่อมรปุระ ก่อนจะเข้าถึงตัวเมืองมัณฑะเลย์ มีความยาว 1.2 กิโลเมตร (0.75 ไมล์) สร้างขึ้นเมื่อราวปี ค.ศ. 1850 และเชื่อว่าเป็นสะพานไม้สักที่เก่าแก่และยาวที่สุดในโลก สะพานสร้างจากไม้สักที่เหลือจากการรื้อพระราชวังเก่ากรุงอังวะ เมื่อครั้งย้ายเมืองหลวงจากอังวะ มายังอมรปุระ จำนวน 1,086 ต้น ชื่ออู้เบนนั้นเป็นชื่อของขุนนางที่มีนามว่า "อูเบียน" ซึ่งพระเจ้าปดุงโปรดเกล้าฯ ให้มาทำหน้าที่เป็นแม่กองงานสร้าง สะพานเป็นทางผ่านสำคัญสำหรับคนในท้องถิ่นและเป็นสถานที่ท่องเที่ยว ช่วงเดือนกรกฎาคมและสิงหาคมเป็นช่วงที่น้ำในทะเลสาบมีระดับสูงสุด

## คลังภาพ

ไฟล์:U Bein Bridge, 1855.jpg|thumb|สะพานอู้เบน, ตุลาคม ค.ศ. 1855
ไฟล์:Wooden bridge connecting islands.jpg|สะพานอู้เบน, มีนาคม ค.ศ. 2008
ไฟล์:U Bein Bridge - longest teak bridge in the world.jpg|สะพานอู้เบน, มกราคม ค.ศ. 2010
ไฟล์:U bein Bridge.JPG|thumb|สะพานอู้เบน, มกราคม ค.ศ. 2016
ไฟล์:U Bein Bridge, Mandalay.jpg|thumb|สะพานอู้เบนจากมุมสูง
ไฟล์:Taungthaman Lake at sunset 2, Amarapura, Myanmar.jpg|ทะเลสาบ


## อ้างอิง

อู้เบน
อู้เบน
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
หมวดหมู่:สิ่งก่อสร้างในภาคมัณฑะเลย์
กิเดียน (อัลบั้ม)

**กิเดียน** () เป็นสตูดิโออัลบั้มเดี่ยวลำดับที่ 8 ของเคนนี โรเจอส์ วางจำหน่ายโดย United Artists Records ในปี 1980 สามารถขึ้นสู่อันดับ 1 ได้ในชาร์ตอัลบั้มคันทรีและท๊อป 20 ในชาร์ตเพลงป๊อป อัลบั้มนี้มีเพลงฮิตทั่วโลกอย่าง Don't Fall in Love With a Dreamer (ร้องคู่กับ Kim Carnes ซึ่งได้ช่วยโรเจอส์แต่เพลงและโปรดิวเซอร์อัลบั้มนี้ด้วย) 

กิเดียน แสดงถึงภาพลักษณ์โดยรวมของอัลบั้ม คือคาวบอยเท็กซัส ซึ่งทุกเพลงล้วนเป็นสไตล์นี้หมด อัลบั้มนี้เล่าถึงช่วงชีวิตในอดีตของเขา ในเพลงแรก "Gideon Tanner" ซึ่งเป็นที่รู้อยู่แล้วว่าเขาตายไปแล้ว เพลงนี้และเพลงส่วนใหญ่ในอัลบั้มล้วนแต่ถูกถ่ายทอดผ่านมุมของของกิเดียน 
แม้ว่าอัลบั้มนี้จะมีเพียงซิงเกิลเดียวคือเพลง "Don't Fall in Love with a Dreamer" ส่วนเพลง "Saying Goodbye" ถูกตัดเป็น B-side ของซิงเกิลฮิตท๊อป 5 อย่าง "Love the World Away"
กิเดียนขึ้นสู่อันดับ 1 Billboard Country charts ในปี 1980

## รายชื่อเพลง

## ชาร์ต

## การรับรองและยอดขาย

## อ้างอิง

## แหล่งข้อมูลอื่น
*Gideon album page at Music.com 

หมวดหมู่:อัลบั้มเพลงในปี พ.ศ. 2523
มะดูก

**มะดูก**  เป็นพืชในวงศ์ Celastraceae มีหูใบแต่ร่วงง่าย ใบเดี่ยว มักจักเป็นซี่ฟันตื้น ๆ ดอกช่อออกเป็นกระจุกตามง่ามใบ ดอกสีขาวครีม มีจุดสีน้ำตาลแดง มีกลีบเลี้ยงและกลีบดอก เกสรตัวผู้ 5 อัน ก้านชูแบน ผลรูปรีหรือกลม สีเขียวหรือเขียวอมเหลือง 

ผลสุกรับประทานได้ รากใช้แก้พิษฝี หรือผสมกับสมุนไพรอื่นเพื่อทำเป็นยาบำรุงกระดูก ดับพิษ

## อ้างอิง

* สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 85
หมวดหมู่:วงศ์กระทงลาย
หมวดหมู่:ผลไม้
หมวดหมู่:สมุนไพร
วงศ์ย่อยแหน

**วงศ์ย่อยแหน** หรือ *([[:En:Lemnoideae]])* ในระบบ APG ส่วนในระบบเดิมจะเป็นวงศ์ต่างหากคือ**วงศ์แหน** ฟรือ **Lemnaceae** เป็นวงศ์ของพืชน้ำ ที่ลอยอยู่ในน้ำ เช่น แหน ผำ  จัดอยู่ในวงศ์Araceae 

## อ้างอิง

## แหล่งข้อมูลอื่น

* The Charms of Duckweed by John W. Cross.
* Wayne Armstrong's treatment of the Lemnaceae and allies
* Lemnaceae  in Watson, L. and M.J. Dallwitz (1992 onwards). *[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 3 May 2006.
* Duckweed growth inhibition test List of Standards 
* SpirodelaBase – Spirodela Genomics 

หมวดหมู่:วงศ์แหน
วงศ์ผักตบ

**วงศ์ผักตบ** หรือ **Pontederiaceae** เป็นวงศ์ของพืชมีดอก ในระบบ APG II และ APG จัดให้อยู่ในอันดับ Commelinales เป็นวงศ์ขนาดเล็กของพืชน้ำ ตัวอย่างเช่น ผักตบไทย, ผักตบชวา

## การจัดจำแนก
มี 9 สกุลในวงศ์นี้ ได้แก่
**[[Eichhornia]]* Kunth
**[[Eurystemon]]* 
**[[Heteranthera]]* Ruiz & Pav.
**[[Hydrothrix]]* 
**[[Monochoria]]* C.Presl
**[[Pontederia]]* L.
**[[Reussia]]* 
**[[Scholleropsis]]* H.Perrier
**[[Zosterella]]* 

## อ้างอิง

## แหล่งข้อมูลอื่น

* Pontederiaceae  in L. Watson and M.J. Dallwitz (1992 onwards).
**[http://delta-intkey.com/angio/ The families of flowering plants] : descriptions, illustrations, identification, information retrieval.* Version: 9 March 2006.  http://delta-intkey.com . 
* Pontederiaceae in the ''Flora of North America''
* Pontederiaceae in the ''Flora of China''
*NCBI Taxonomy Browser
* links at CSDL 

หมวดหมู่:วงศ์ผักตบ
เกรตเทสต์ฮิตส์ (อัลบั้มเคนนี โรเจอส์)

**เกรตเทสต์ฮิตส์** () (ซึ่งบางครั้งหมายถึงอัลบั้มเพลงฮิตของเคนนีโรเจอส์) เป็นอัลบั้มรวมเพลงของ เคนนี โรเจอส์ ศิลปินเพลงคันทรีชาวอเมริกัน วางจำหน่ายครั้งแรกในช่วงเดือนกันยายนปีค.ศ. 1980 และอีกครั้งโดย Liberty Records อัลบั้มนี้ถือเป็นอัลบั้มแรกของโรเจอส์ที่วางจำหน่ายหลังจาก United Artists Group รวมกับ Liberty Records

## ประวัติ

อัลบั้มนี้สามารถขึ้นอันดับ 1 ได้ในทั้งชาร์ตเพลงป๊อปและคันทรีในอเมริกา มีทั้งหมด 3 ซิงเกิล ที่ไม่ได้ถูกรวมอยู่ในอัลบั้มใดของโรเจอส์มาก่อน เพลงแรก Lady (แต่งและโปรดิวซ์โดย Lionel Richie โปรดิวส์เซอร์คู่ใจของโรเจอส์)ซึ่งขึ้นถึงอันดับ 1 ในปีนั้น เพลงที่ 2 Love the World Away (ติดท๊อป 5 เพลงคันทรีและ 20 ในเพลงชาร์ตเพลงป๊อปซึ่งยังเป็นเพลงประกอบหนังดังอย่าง Urban Cowboy อีกด้วย) เพลงสุดท้ายคือ "Long Arm of the Law" (แม้ไม่ค่อยเป็นที่รู้จัก แต่ก็ยังเป็นที่นิยมในหมู่แฟนๆของโรเจอส์)

อัลบั้มนี้ประกอบไปด้วยเพลงฮิตทั้ง 9 เพลงจากโรเจอส์ เป็นเหตุให้เพลงอื่น (ที่ไม่ค่อยดังอย่าง Daytime Friends,Sweet Music Man,Love or Something Like It ไม่ถูกบรรจุอยู่ในอัลบั้ม) แต่นั่นก็ไม่สามารถฉุดความดังพลุแตกของอัลบั้มนี้ได้ ความโด่งดังของอัลบั้มนี้ยิ่งตอกย้ำความโด่งดังของโรเจอส์ในฐานะนักร้องระดับโลก อัลบั้มนี้มียอดขายทั่วโลกมากกว่า 24 ล้านชุด ถือเป็นอัลบั้มรวมเพลงที่ขายดีที่สุดตลอดกาลของวงการเพลงคันทรี ก่อนที่จะถูกอัลบั้ม The Hits ของ Garth Brooks ทำลายสถิติลงในปี 1994 

ในสหราชอาณาจักรนั้น อัลบั้มนี้วางขายด้วยหน้าปกเดียวกันเพียงแต่เปลี่ยนชื่อเป็น Lady แทน และมีการเปลี่ยนเพลงในอัลบั้ม ซึ่งเพลง Ruby, Don't Take Your Love to Town และ Reuben James ถูกแทนที่ด้วย Goodbye Marie และ Sail Away แทน

แต่นี่ไม่ใช่แค่อัลบั้มเดียวของโรเจอส์ที่ใช้ชื่อว่า Greatest Hits ในปี 1971 ช่วงที่ยังอยู่กับวง The First Edition ก็มีอัลบั้มชื่อเดียวกันออกมา และตั้งแต่ปี 1980 เป็นต้นไปก็มีอีกหลายอัลบั้มรวมเพลงของโรเจอส์ที่ใช้ชื่อนี้ เช่น  บ๊อกเซ็ทในปี 1985 และ คอลเลคชั่นเพลงจากค่าย  RCA ในปี 1988 อย่างไรก็ตามอัลบั้มชุดนี้ที่ออกกับค่าย Liberty ก็ถือว่าเป็นการเบิกทางด้วยชื่อนั้นเป็นต้นมา

ในปี 1983 หลังจากที่ โรเจอส์ย้ายไปยัง RCA Records Liberty ก็รีบปล่อย 20 Greatest Hits ซึ่งมีเพลงฮิตรวมมากกว่าเก่าออกวางจำหน่ายทันที  แต่ว่าทั้งสองอัลบั้มนี้ก็ยังคงเหลืออยู่ในแคทตาล็อกกว่า2ทศวรรษ รวมถึง Greatest Hits ฉบับรีแพคเกจโดย HBO ที่มาพร้อมกับแผ่นลายพิเศษ และยังมีเพลงที่เคยวางจำหน่ายในอัลบั้มก่อนหน้าที่สหราชอาณาจักร ในปี 1980 ด้วย

## รายชื่อเพลง
### ฉบับสหรัฐอเมริกา

### ฉบับสหราชอาณาจักร (''Lady'')

## ชาร์ต

## อ้างอิง
ยีราฟใต้

**ยีราฟใต้** หรือ **ยีราฟแอฟริกาใต้** (; ) เป็นสปีซีส์ของยีราฟ (*Giraffa*) ชนิดหนึ่ง

ยีราฟใต้ กระจายพันธุ์อยู่ทางตอนใต้ของทวีปแอฟริกา เช่น บอตสวานา, แอฟริกาใต้, นามิเบีย อันเป็นที่มาของชื่อ 

มีลักษณะและพฤติกรรมทั่วไปคล้ายกับยีราฟชนิดอื่น ต่างกันตรงที่ ยีราฟใต้มีลวดลายใหญ่เหมือนแผ่นกระเบื้องสีน้ำตาลส้มหรือสีส้มขนาดใหญ่กว่า และกระจัดกระจายไม่เป็นระเบียบ จนถึงข้อเท้า

## อ้างอิง

## แหล่งข้อมูลอื่น

หมวดหมู่:ยีราฟ
ยีราฟรอทส์ไชลด์

**ยีราฟรอทส์ไชลด์** (;  ) เป็นชนิดย่อยของยีราฟ (*G. camelopardalis*) ชนิดหนึ่ง

ยีราฟรอทส์ไชลด์ มีลักษณะและพฤติกรรมทั่วไปเหมือนยีราฟชนิดอื่น ๆ ต่างกันตรงที่บริเวณข้อเท้าจนถึงหัวเข่าจะมีสีขาวคล้ายสวมถุงเท้า โดยชื่อสามัญและชื่อวิทยาศาสตร์นั้นตั้งมาจากชื่อของลอร์ด วอลเตอร์ รอทส์ไชลด์ นักสัตววิทยาชาวอังกฤษที่เป็นหนึ่งในผู้บุกเบิกการสำรวจแอฟริกาเมื่อกว่า 100 ปีก่อน ปัจจุบันยีราฟรอทส์ไชลด์ถือเป็นยีราฟชนิดหนึ่งที่หายากที่สุดในโลก โดยเหลืออยู่ไม่เกิน 670 ตัวในโลกเท่านั้น ส่วนใหญ่อาศัยอยู่ในเคนยาและยูกันดา ในอดีตถือเป็นสัตว์เฉพาะถิ่นของเคนยา แต่ใกล้สูญพันธุ์เพราะการล่าจากมนุษย์และสูญเสียถิ่นที่อยู่อาศัย ต่อมาได้มีสวนสัตว์เอกชนได้เพาะขยายพันธุ์จนถึงมีปริมาณมากขึ้นและนำปล่อยสู่ธรรมชาติ

## อ้างอิง

## แหล่งข้อมูลอื่น

หมวดหมู่:ยีราฟ
ยูอาร์น็อตอะโลน

**ยูอาร์น็อตอะโลน** () เป็นเพลงของนักร้องชาวอเมริกัน ไมเคิล แจ็กสัน จากอัลบั้ม  โดยได้วางจำหน่ายในวันที่ 15 สิงหาคม ค.ศ. 1995 โดยค่ายเพลงอีพิก ประพันธ์โดย โรเบิร์ต เคลลี และมีโปรดิวเซอร์โดย อาร์. เคลลี และไมเคิล แจ็กสัน

เพลงนี้ประสบความสำเร็จอย่างมาก และมีการบันทึกโลกกินเนสส์บุ๊คให้เป็นเพลงแรกในประวัติศาสตร์ในรอบ 37 ปีของ Billboard Hot 100 ที่เปิดตัวอันดับ 1 และยังจัดอยู่ในชาร์ตอันดับ 1 ใน 800 ของ Billboard Hot 100 pop singles chart

## อ้างอิง

## แหล่งข้อมูลอื่น
* 

หมวดหมู่:ซิงเกิลในปี พ.ศ. 2552
หมวดหมู่:เพลงของไมเคิล แจ็กสัน
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2538
หมวดหมู่:ซิงเกิลอันดับ 1 ในยูโรเปียนฮอต 100
หมวดหมู่:ซิงเกิลอันดับ 1 ในฝรั่งเศส
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงที่ประพันธ์คำร้องโดยอาร์. เคลลี
หมวดหมู่:เพลงบันทึกเสียงที่ผลิตโดยไมเคิล แจ็กสัน
ตำบลบางพลับ

**ตำบลบางพลับ** อาจหมายถึง
* **[[ตำบลบางพลับ (อำเภอปากเกร็ด)|ตำบลบางพลับ]]** อำเภอปากเกร็ด จังหวัดนนทบุรี
* **[[ตำบลบางพลับ (อำเภอสองพี่น้อง)|ตำบลบางพลับ]]** อำเภอสองพี่น้อง จังหวัดสุพรรณบุรี
* **[[ตำบลบางพลับ (อำเภอโพธิ์ทอง)|ตำบลบางพลับ]]** อำเภอโพธิ์ทอง จังหวัดอ่างทอง
ลู่ หาน

**ลู่ หาน** (; เกิด 20 เมษายน ค.ศ. 1990) หรือเป็นที่รู้จักในชื่อ **ลู่หาน** (Luhan) เป็นนักร้องและนักแสดงชาวจีน เขาเป็นสมาชิกของวงบอยแบนด์เกาหลีใต้-จีน เอ็กโซ และกลุ่มย่อย เอ็กโซ-เอ็ม ก่อนออกจากวงในเดือนตุลาคม ค.ศ. 2014 ในปีเดียวกัน เขาถูกจัดอันดับให้อยู่ในรายชื่อ "ผู้ให้ความบันเทิงยอดนิยม" อันดับที่หกในประเทศจีน โดยไชนาเนชันแนลเรดิโอ ในปี ค.ศ. 2017 ลู่หานอยู่ในรายชื่อ "คนดังที่มีรายได้สูงสุด" ในอันดับสองของ ''ฟอบส์'' ไชนาเซเลบริตี 100 เป็นรองเพียงฟ่านปิงปิง

## อ้างอิง

## แหล่งข้อมูลอื่น

* ลู่ หาน บนซินล่างเวย์ปั๋ว

หมวดหมู่:นักร้องชายชาวจีน
หมวดหมู่:นักร้องเคป็อปชาวจีน
หมวดหมู่:นักร้องจากปักกิ่ง
หมวดหมู่:นักแสดงภาพยนตร์ชายชาวจีน
หมวดหมู่:สมาชิกของเอ็กโซ
อันดับก่อ

**อันดับก่อ** หรือ **Fagales** เป็นอันดับของพืชมีดอกที่รวมของพืชที่เป็นที่รู้จักหลายชนิดเช่น เกาลัด วอลนัต และสนทะเล อยู่ในกลุ่มโรสิดของพืชใบเลี้ยงคู่แท้ ในระบบ APG ประกอบด้วยวงศ์ต่อไปนี้:

*Betulaceae - (*[[Betula]]*, *[[Alnus]]*, *[[Carpinus]]*, *[[Corylus]]*, *[[Ostrya]]*, *[[Ostryopsis]]*)
*Casuarinaceae - (*[[Casuarina]]*, *Gymnostoma*, *Ceuthostoma*, *[[Allocasuarina]]*)
*Fagaceae - (*[[Beech|Fagus]]*, *[[Quercus]]*, *[[Castanea (genus)|Castanea]]*, *[[Castanopsis]]*, *[[Chrysolepis]]*, *[[Formanodendron]]*, *[[Lithocarpus]]*, *[[Trigonobalanus]]*, *[[Colombobalanus]]*)
*Juglandaceae - (*[[Juglans]]*, *[[Pterocarya]]*, *[[Carya]]*, *[[Cyclocarya]]*, *[[Alfaroa]]*, *[[Engelhardia]]*, *[[Oreomunnea]]*, *[[Platycarya]]*, *[[Rhoiptelea]]*)
*Myricaceae - (*[[Myrica]]*, *[[Canacomyrica]]*, *[[Comptonia]]*)
*Nothofagaceae - (*[[Nothofagus]]* - subgenera *Fuscospora*, *Brassospora* และ *Lophozonia*)
*Ticodendraceae - (*[[Ticodendron]]*)

## อ้างอิง

## แหล่งข้อมูลอื่น
*Missouri Botanical Gardens - Fagales
*WCSP: World checklist of selected plant families